Den 6. februar 1945 ble 2. bergkompani i Finnmark de-attachert fra de Sovjetiske styrkene og overført til Distriktskommando Finnmark under oberst Arne Dagfin Dahl. De ble nå forsterket med 1300 mann fra de norske politistyrkene i Sverige og norske kompani som var satt opp i de frigjorte områdene. En bataljon ble satt opp, bestående av mannskap fra 2. bergkompani, 1. og 2. rikspolitikompani, 2. kompani av Varanger bataljon og frivillige fra Alta-bataljonen.